stanford-oval/wikipedia huggingface dataset:
לביא תעשיות רהיטים

| --- | --- |

 נתונים כלליים
 סוג:  חברה ציבורית
 מוטו:  הבית של בתי הכנסת
 תקופת הפעילות:  1950–הווה (כ־74 שנים)
 משרד ראשי:  קיבוץ לביא
 ענפי תעשייה:  ריהוט
 מוצרים עיקריים:  מערכות ישיבה לבתי כנסת  ארונות קודש ועבודות אמן  תכנון ועיצוב בתי כנסת
 מנכ"ל:  ערן שמיר
 עובדים:  100+
  
 furniture.lavi.co.il
 
לביא - תעשיות רהיטים, הוא מפעל בתחום ריהוט ועיצוב בתי כנסת. המפעל הוקם בשנות השישים, וריהט כמה מבתי הכנסת הגדולים בעולם.
סקירה כללית

המפעל שוכן בקיבוץ לביא בגליל התחתון, ומשתרע על פני 5,000 מ"ר. במפעל מועסקים למעלה מ-100 אנשי מקצוע, בהם מעצבים, אמנים ואומנים. המפעל עוסק בעיצוב, פיתוח, תכנון, ייצור והתקנה של מערכות ישיבה וריהוט, ארונות קודש, בימות, עמודי חזן, וכן פריטים ייחודיים לבתי כנסת וישיבות. מוצרי החברה נמצאים ביותר מ-5,600 בתי כנסת בעולם. המפעל מבצע גם פרויקטי ריהוט מחוץ לעולם בתי הכנסת, בעיקר בתחום ההארחה.
היסטוריה

קיבוץ לביא הוקם בשנת 1949, ועל מנת לתת מענה לצרכים השונים הוקמה נגרייה קטנה. באותם ימים עסק צוות עובדי הנגרייה בהקמת צריפי עץ – צריפים שנרכשו בשוודיה על ידי הסוכנות היהודית וחולקו ליישובים הצעירים כפתרון זמני למגורים. שאריות עץ שנותרו לאחר הקמת הצריפים שימשו את צוות הנגרייה לבניית חדר האוכל הראשון של הקיבוץ. בנוסף לשירותים שסיפק צוות הנגרייה לקיבוץ, עסק הצוות בייצור שולחנות וכיסאות. אלו נמכרו לסוכנות היהודית.
בשנת 1954 הוחלט על הקמת בית כנסת ביישוב הסמוך, שדה אילן, והם פנו לצוות הנגרייה בבקשה שיבנה עבורם את הכיסאות עבור בית הכנסת. הבקשה התקבלה בהיסוס, אך מרגע שהוחלט לקבל את העבודה נרתם הצוות לעניין והחל ללמוד את התחום.
כשנתיים לאחר מכן החלה הקמתו של בית הכנסת בלביא, ועבודות העץ הוטלו על צוות הנגרייה. מנהל הנגרייה ואחד מחברי הקיבוץ נסעו לירושלים על מנת לבחון סגנונות עיצוב של כיסאות בכמה בתי כנסת שאליהם הופנו על ידי האדריכל. לאחר שלמדו וחקרו הוכנו תוכניות לייצור הכיסאות - בעיצוב וסגנון דומים לאלו שהיו נפוצים בבתי הכנסת בקהילות יהדות מזרח אירופה לפני השואה. בנוסף לייצור הכיסאות עסק צוות הנגרייה בבניית ארון הקודש והבימה. חלקי המתכת ששולבו בבימה יוצרו גם הם על ידי צוות מסגרים מקומי על פי הנחיית אנשי הנגרייה. בשנת 1963 החלה הנגרייה בייצור של רהיטים לבתי כנסת במהלך כל השנה.
בשל החשיבות הרבה שייחס הציבור הדתי-לאומי דאז לחיזוק היישובים בגליל, זכה טקס חנוכת בית הכנסת בלביא לחשיפה רבה, ומבקרים רבים פקדו אותו ובאו להתרשם מהמבנה. המבקרים התרשמו מהריהוט שהוצב בבית הכנסת, מהסגנון ומטיב העבודה, ובמיוחד מצוות הנגרים שעסק במלאכה, ובעקבות כך התקבלו הזמנות רבות מהנגרייה. ה"סנונית" הראשונה הייתה בית כנסת דתי-לאומי בבני ברק, ולאחריה התקבלו פניות נוספות מבתי כנסת וישיבות.
במהלך השנים פרצו שתי שריפות אשר כילו חלק ניכר מהנגרייה, אולם בשני המקרים החליטו חברי הקיבוץ להקים את הנגרייה מחדש, להשקיע בתהליך השיקום ולצאת למסע רכש של מכונות חדשות.
בשנת 2012 רכשו לביא את "בית האומן" שבבעלות אברהם פריד, שעסק בייצור מוצרים משלימים (ארונות קודש, בימות, עמודי חזן ומוצרי אמן), וכיום מייצר המפעל את מוצרי הריהוט והעיצוב לבתי הכנסת. לביא היא החברה הגדולה בעולם בעיצוב, חידוש ריהוט ואבזור בתי כנסת, עם ותק של שישה עשורים ולמעלה מ־6,000 פרויקטים בישראל ובקהילות יהודיות בעולם.
בין בתי הכנסת המפורסמים שריהט המפעל ניתן למנות את בית הכנסת בקשת וילסון בכותל המערבי, בית הכנסת הגדול של חסידות בעלז בירושלים, בית הכנסת פורסט היל בטורונטו, קנדה, בית הכנסת על שם הבבא סאלי בנתיבות ובית הכנסת במרכז היהודי החדש במוסקבה, רוסיה.
רוב בתי הכנסת שהחברה מרהטת נסמכים על יכולות העיצוב של לביא ומיעוטם מגיעים ללביא בליווי אדריכלי או ליווי של מעצב פנים.
הערות שוליים

1 2    נווית זומר, מיזוג קדוש: מפעל לביא רכש את בית האומן, באתר "ידיעות אחרונות", 25 באפריל 2016
↑  נ. עמינוח, קיבוץ לביא, הצופה, 24 באפריל 1964
↑  יהודה שרוני, ‏ההוצאה המפתיעה של החגים: כמה כסף הושקע בבתי כנסת בחודש האחרון?, באתר מעריב אונליין, 26 באוקטובר 2016
↑  אודות החברה, באתר לביא - הבית של בתי הכנסת
↑  מור לוי, ‏בית כנסת בתוך מערה - ובתור לקופה בסופר, באתר ‏מאקו‏, 29 בספטמבר 2017
↑  שיפי חריטן, סמוך לביתו של פוטין ברוסיה הוקם בית כנסת מפואר, באתר בחדרי חרדים, ‏5 בינואר 2016
לביא - העמותה העירונית לפיתוח החינוך בירושלים

| --- | --- |

 פעילות:  פיתוח החינוך בירושלים
 מדינה:  ישראל
 מטה הארגון:  אגריפס 42, ירושלים
 מקום פעילות:  ירושלים
 יושב ראש:  משה גורא
 מנכ"ל:  ארנון איקן
 תקופת הפעילות:  1984–הווה (כ־40 שנה) 
 www.lavy.org.il
 
לביא - העמותה העירונית לפיתוח החינוך בירושלים היא עמותה עירונית שמנהלת ומפעילה תוכניות ופרויקטים חינוכיים בהתאמה לקהילות ולמגזרים השונים בירושלים. העמותה משמשת כזרוע ביצועית של עיריית ירושלים ובעיקר של מינהל חינוך ירושלים בעירייה, בתחומי ניהול והפעלת פרויקטים במערכת החינוך הפורמלי והחינוך הבלתי פורמלי, בכל המגזרים ברחבי העיר ירושלים.
אודות

עמותת לביא נוסדה בשנת 1984 תחת השם אגודת רנה קאסן. עד לדצמבר 2017 הייתה אגודת רנה קאסן בבעלות משותפת של עמותת כי"ח העולמית ועיריית ירושלים. כחלק מעיצוב מחדש של המבנה הארגוני ומתוך הסכמה הדדית, הוחלט לסיים את בעלותה של כי"ח באגודה ולהשאיר אותה בבעלות בלעדית מלאה של העירייה.
עמותת לביא מנהלת ומפעילה עשרות תוכניות ופרויקטים חינוכיים עבור העירייה, כגון: תוכנית צהרוני 'ניצנים' לילדים הלומדים בבתי הספר ובחטיבות הצעירות בכל רחבי העיר וכן בגני ילדים במזרח העיר, חוגים ותוכניות העשרה לילדים בבתי הספר היסודיים, סיוע למנהלי מוסדות החינוך היסודי והעל יסודי בתחום הניהול העצמי, ניהול של מערך המלווים בהסעות של ילדי החינוך המיוחד בעיר ועוד. העמותה מעסיקה למעלה מ-6,000 עובדים ובעלת מחזור פעילות של כ-420 מיליון שקלים בשנה (נכון לשנת 2020). העמותה פועלת בשיתוף פעולה מלא עם העירייה ועם משרד החינוך.
יושבת ראש העמותה הוא משה גורא. המנהל הכללי של העמותה הוא ארנון איקן. משרדי העמותה שוכנים ברחוב אגריפס שבמרכז ירושלים.
פעילות

העמותה מנהלת ומפעילה מסגרות חינוכיות שונות וביניהן:
ניהול והפעלת צהרונים וקייטנות בחופשות - במסגרת תוכנית צהרוני 'ניצנים' של משרד החינוך המופעלת על ידי העמותה עבור ילדים בגני ילדים ובחטיבות הצעירות במגזר הכללי, החרדי והערבי. וכן, במסגרת תוכנית בתי התלמיד לתלמידי כיתות ג'-ד'. במסגרות אלו ניתנים הרכיבים הבאים: ארוחת צהריים, פעילויות וחוגי העשרה וסיוע בהכנת שיעורי בית.
סיוע לניהול עצמי של מוסדות חינוך - סיוע למנהלי מוסדות החינוך במערב העיר בכל הקשור להפעלת הניהול העצמי במוסדות החינוך היסודי והעל יסודי ברחבי ירושלים ובכלל זה: ניהול, פיקוח ובקרה על חשבונות בתי הספר, ההתנהלות כספית והעסקת כוח עזר פדגוגי. נכון לשנת 2021 נכללים בניהול העצמי כ-100 בתי ספר יסודיים ועל יסודיים.
ניהול תוכניות ופרויקטים חינוכיים בשיתוף עם מנהל חינוך ירושלים - העמותה מנהלת מעל ל-150 תוכניות ופרויקטים חינוכיים מגוונים המופעלים בכל המגזרים ברחבי העיר, ובכלל זה: ניהול פדגוגי, כספי, תקציבי ולוגיסטי.
ניהול פרויקט חינוך מוזיקלי - ניהול תוכן, תקציבים ולוגיסטיקה של פרויקט חינוך מוזיקלי המופעל בבתי ספר ברחבי ירושלים.
ניהול מערך ליווי הסעות לתלמידים במסגרת החינוך המיוחד - העמותה מפעילה מערך גדול של ליווי הסעות לתלמידים בחינוך המיוחד. במסגרת זאת מוסעים מדי יום למעלה מ-9,000 תלמידים, בלמעלה מ-3,300 מסלולים ברחבי העיר, עם כ-1,800 מלווים, שמועסקים על ידי העמותה (נכון לשנת 2020).
ניהול בית ספר תיכון (בעלות) - ניהול בעלות של סמינר לבנות 'במעלה בית יעקב' ברחוב קורדובירו בירושלים עם כ-280 תלמידות.
נתונים

ילדים - בשנת 2020 השתתפו מעל ל-40,000 ילדים מכלל המגזרים בעיר (חרדי, ערבי וכללי), בקייטנות ובצהרונים שהעמותה הפעילה בחנוכה, בפסח ובחופש הגדול.
עובדים - עמותת לביא היא ארגון המונה מעל ל-6,000 עובדים מתוכם קרוב ל-100 עובדי מטה, ושאר העובדים בתפקידי שטח (רכזים בצהרונים, סייעות, מלווים בהסעות החינוך המיוחד ועוד). העמותה פועלת לשוויון הזדמנויות ומקדמת פיתוח אישי ומקצועי של עובדיה מתוך ראייה פרטנית של הצרכים הייחודיים של כל מגזר וקהילה בירושלים ובכלל זאת:
ייצוג נשים - בעמותה קיים ייצוג של רוב נשי, כאשר קרוב ל-70% מהעובדים בעמותה הן נשים.
העסקת בעלי מוגבלויות - עמותת לביא קיבלה תעודת הוקרה על עמידה מלאה ביעדי השילוב של בעלי מוגבלויות בתפקידים שונים בארגון בשנת 2020.
ראו גם

האגודה לקידום החינוך ירושלים
מנהל חינוך ירושלים
ארנון איקן - מנכ"ל עמותת לביא
מאדוראי

ערך זה עוסק בעיר בהודו. אם התכוונתם למדוראי, המפרסם את דבריו במדור קבוע פרי־עטו, ראו .
| --- | --- |

 מדינה:  הודו הודו
 מדינה:  טאמיל נאדו
 מחוז:  מאדוראי
 שטח:  147.97 קמ"ר
 גובה:  101 מטרים
 אוכלוסייה:  ‏
  ‑ בעיר:  1,561,129 (2015)
 קואורדינטות:  9°55′11″N 78°07′10″E﻿ / ﻿9.9196611111111°N 78.119394444444°E﻿ / 9.9196611111111; 78.119394444444 
 אזור זמן:  UTC+5:30
 http://www.maduraicorporation.in
  מפת מיקום  מפה מפורטת   (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודימאדוראי(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודימאדוראי  he tabBackground:;tabBorder:#aaa;defaultTab:0;
מאדוראי (בטמילית: மதுரை; באנגלית: Madurai; בהינדי: मदुरई) היא עיר גדולה בהודו. העיר ממוקמת במחוז מאדוראי שבמדינה ההודית טאמיל נאדו. מספר התושבים בעיר היה 1,561,129 נכון ל-2015. העיר אשר ממוקמת על גדות נהר הואיגאי מהווה יישוב מרכזי במשך אלפי שנים.
אטרקציית תיירות בולטת בעיר היא מקדש מינאקשי שממוקם בלב העיר ומושך אליו אלפי תיירים ועולי רגל מדי שנה.
כפר המכבי

| --- | --- |
הכניסה לכפר המכבי
מדינה: ישראל ישראל
מחוז: חיפה
מועצה אזורית: זבולון
גובה ממוצע: ‎28 מטר
תאריך ייסוד: 1936
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2022
  - אוכלוסייה: 417 תושבים
    - שינוי בגודל האוכלוסייה: ‎1.7% בשנה
 מפת מיקום  מפה דינמית   (למפת הגליל המערבי מוגדלת) כפר המכבי(למפת הגליל המערבי רגילה) כפר המכבי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר המכבי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר המכבי32°47′24″N 35°06′58″E﻿ / ﻿32.7900762668359°N 35.1161584268389°E﻿ / 32.7900762668359; 35.1161584268389  heמפת היישובים של מועצה אזורית זבולון (in English: Zevulun Regional Council) באדום - כפר המכבי בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

כְּפַר הַמַּכַּבִּי, הוא קיבוץ בעמק זבולון השוכן ליד קריית אתא ומשתייך למועצה אזורית זבולון.
היסטוריה

הקיבוץ הוקם בשנת 1936 על ידי חמישים מאנשי "המכבי הצעיר" מגרמניה וצ'כיה (ומכאן שמו). הרעיון שיש לקרב את המשתתפים במכביה להתיישבות בארץ ישראל הועלה על ידי מנחם אוסישקין כבר במכביה הראשונה בשנת 1932. הקבוצה הראשונה הייתה בת 50 איש מגרמניה, צ'כיה ואוסטריה, המאפיין את הקבוצה היה המקור העירוני 'חילוני' של החלוצים שהיו אוהבי ספורט, טבע, השכלה ומוזיקה קלאסית. אדמות הקיבוץ נרכשו הודות לתנועת מכבי הצעיר ולמגבית שבוצעה לאחר פגישות עם  אוסישקין.
חדר האוכל
אסם בקיבוץ
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
| --- | --- |
בקרת זהויות :  NLI: 987007562652105171
כנופיית המקלות בגלגלים

| --- | --- |
כריכת הספר במהדורה המקורית
כריכת הספר במהדורה המקורית
 מידע כללי
 מאת:  אדוארד אבי
 שפת המקור:  אנגלית
 סוגה:  רומן אנרכיסטי
 הוצאה
 הוצאה:  Lippincott Williams and Wilkins 
 הוצאה בשפת המקור:  Lippincott Williams & Wilkin
 תאריך הוצאה:  1975
 מספר עמודים:  352
 הוצאה בעברית
 הוצאה:  הוצאת בבל
 תרגום:  מתן קמינר
 סדרה
 ספר קודם:  Black Sun 
 הספר הבא:  Hayduke Lives
 קישורים חיצוניים
 מסת"ב:  מסת"ב 0-397-01084-2
 הספרייה הלאומית:  002716886
 
כנופיית המקלות בגלגלים (באנגלית: The Monkey Wrench Gang – מילולית "כנופיית מפתח הצינורות") הוא רומן שנכתב על ידי הסופר האמריקאי אדוארד אבי (1989-1927) ויצא לאור בשנת 1975.
הרומן, המוּכּר ביותר בין ספרי הסיפורת של אדוארד אבי, עוסק בפעולות חבלה מכוונות כנגד ציוד מכני הנדסי ותשתיות, שנועדו לעצור פעולות המזיקות לסביבה הטבעית בדרום-מערב ארצות הברית ולמחות כנגדן. השפעתו הייתה כה רבה עד שהמונח "monkeywrenching" (הטיה של Monkey Wrench – "מפתח צינורות") מסמל כיום בארצות הברית לא רק חבלה ונזק למכונות, אלא גם כל חבלה, אקטיביזם, יצירת חוקים או הפרתם שנועדו לשמר את הטבע הבראשיתי, את המרחבים הפתוחים ואת המערכות האקולוגיות.
הספר יצא בכמה מהדורות. ב-1985, עשר שנים לאחר צאת המהדורה המקורית לאור, הוציאה הוצאת דרים גרדן פרס (Dream Garden Press) לאור, מהדורה מיוחדת שכללה איורים של רוברט קרמב (Robert Crumb) ופרק שכותרתו "סלדום סין בבית" ("Seldom Seen at Home") שנמחק מהמהדורה המקורית. המהדורה האחרונה באנגלית יצאה לאור ב-2006 בהוצאת הרפר פרניאל מודרן קלאסיקס (Harper Perennial Modern Classics). הספר תורגם לכמה שפות, בהן ספרדית, צרפתית וגרמנית. הספר תורגם גם לעברית על ידי מתן קמינר ויצא לאור בישראל בהוצאת בבל ב-2010.
תקציר עלילה

ארבעת הגיבורים הראשיים בספר הם חריגים חברתיים בעלי תודעה אקולוגית – "סלדום סין" סמית (Seldom Seen" Smith" – סמית "הנראה לעיתים רחוקות"), ג'ק מורמוני המתפרנס מהשטת תיירים בנהר הקולורדו; דוק סארוויס (Doc Sarvis), רופא מנתח מוזר, אבל עשיר וחכם; בוני אבצוג (Bonnie Abbzug), העוזרת הצעירה והסקסית שלו; וג'ורג' וושינגטון היידיוק (George Washington Hayduke), דמות חריגה של לוחם לשעבר בכומתות הירוקות שלחם במלחמת וייטנאם. יחד הם מקימים את הקבוצה שבשם הספר שמטרתה להחריב את מה שהם רואים כמערכת המזהמת והורסת את סביבתם, מערב ארצות הברית. תחילה הם מחבלים בציוד מכני דוגמת בולדוזרים המושארים ללא השגחה במחנות עבודה של הקמת כבישים, ואחר כך מפוצצים גשר בעת שרכבת מובילה פחם המופעלת אוטומטית עוברת מעליו. ככל שהם נעשים נועזים יותר ויותר כך הולכות וסוגרות עליהם רשויות החוק. שלושה מתוכם נלכדים, נשלחים למאסר ובסופו של דבר מתחייבים לבצע שירות למען הקהילה בעיירה מרוחקת, והרביעי, ג'ורג' היידיוק, מצליח להימלט לאחר שהוא מביים את מותו.
הספר זכה לתשבחות בשל הבקיאות בפרטים, יכולת ההבחנה, חוכמת הרחוב, והדיוק בתיאור החיים הרחק מהציוויליזציה. אף שנולד בפנסילבניה התאהב אבי במערב ארצות הברית, בייחוד באזור סביב ארבע הפינות, ונהג לבלות ימים בחיק הטבע.
מנקודת המבט של המאה ה-21 חברי הכנופיה שונים מאוד מהתיאור המודרני של תומכי איכות הסביבה בכלי התקשורת. גיבורי העלילה אוכלים הרבה בשר אדום, נושאים נשק חם, נוהגים ללכלך את שולי הדרך באמצעות השלכת פחיות בירה ריקות ונוהגים במכוניות גדולות (דווח שאבי נהג באופן דומה). גם הדעות הפוליטיות ששם אבי בפי הגיבורים אינן הדעות המקובלות כיום בקרב פעילי איכות הסביבה. הם אינם מאמינים בליברליזם, הם תוקפים בעיקר לבנים, אבל גם אינדיאנים בשל התמכרותם לתרבות הצריכה, והם מזלזלים בארגון שמירת הטבע הגדול ביותר, מועדון סיירה. (למרות עדויות סותרות לעיתים טען אבי "אני ליברל, וגאה בכך" כפי שכתב ב-Abbeys' Road).
עבור חברי הכנופיה האויבים הם אלו המפתחים את דרום מערב ארצות הברית – בוזזים את האדמה, מזהמים את האוויר והורסים את הטבע ואת הטוהר המקודש של עולם המדבר של אבי. השנאה הגדולה ביותר ממוקדת בסכר קניון גלן, מבנה מונוליתי מבטון הסוכר נהר פראי יפהפה, ושאותו שואפים הגיבורים להרוס. אחת מהפסקאות הבלתי נשכחות בספר מתארת את דמות הגיבור סלדום סין סמית כשהוא כורע על גשר קניון גלן הצמוד לסכר ומתפלל ל"רעידת אדמה מדו-יקת" שתסלק את "הפקק הזמני" מנהר הקולורדו.
ייתכן שהספר היה השראה לדייב פורמן (Dave Foreman) ומייק רוסלה (Mike Roselle) להקמת כדור הארץ תחילה! (!Earth First), ארגון שימור סביבה הדוגל בפעולה ישירה, שממליץ לעיתים קרובות ליישם את מרבית פעולות הוונדליזם השוליות המתוארות בספר. קטעים רבים בספר מתארים בפרטי פרטים פעולות של ונדליזם וחבלה, כולל שריפת שלטי חוצות בתחילת הספר והשימוש במתקנים משני מסמרים הבנויים כך שלפחות קצה חד אחד תמיד יפנה למעלה (caltrop) על מנת לגרום לנקר בצמיגי מכוניות המשטרה שרודפות אחרי הגיבורים, על מנת ליצור שלד של מדריך למחבלים פוטנציאליים. הפעולות המתוארות בספר מוגזמות במיוחד, משום שמרבית המכשולים שבהם נתקלים היידיוק ושאר הגיבורים גדולים במיוחד ודורשים לכן גישה מוגזמת. ייתכן שהפעולות המתוארות השפיעו גם על הקמת ארגוני שמירת הסביבה כדוגמת החזית לשחרור כדור הארץ.
ביקורת

National Observer: "סיפור אגדה וולגרי עצוב, מצחיק, ושופע חיוניות... הוא גורם לך לרצות לצאת ולפוצץ סכר"
ניו יורק טיימס: "מאז ש"כנופיית המקלות בגלגלים" יצא לאור הפך מר אבי לגיבור תרבות מחתרתי"
וושינגטון פוסט: "אחד מטובי הסופרים העוסק במערב ארצות הברית"
Houston Chronicle: "כמה יפה ספרו של אדוארד אבי כנופיית המקלות בגלגלים"
על המהדורה העברית כתב ערן בן ימיני, מייסד ארגון מגמה ירוקה:
אבי אינו סופר טבע והוא לא ייתפס בתיאורים ס'-יזהריים, אבל הוא בהחלט סוגד לטבע. זוהי מבחינתו היצירה המושלמת, שם הדברים עובדים הכי טוב: שם הסירה תחליק בקלילות, שם הוא הצליח ללכת על הסלע החשוף ושם הוא ישן היטב ביערות האורן שליד מכתש סאנסט. כמו כל לודיסט אמיתי, המכונה בשבילו היא האויב האמיתי. אבי מאניש את המכונה ורוצח אותה במו ידיו, וכך מתוך להט הלהבות של המכונה הנופחת את נשמתה נשמע קול עמום של פיצוץ
ספר המשך

Hayduke Lives (היידיוק חי) – ממשיך את הסיפור מנקודת הסיום של הספר "כנופיית המקלות בגלגלים".
עיבודים לקולנוע

ב-2012 הודיעו הנרי ג'וסט ואריאל שולמן, במאי הסרטים קאטפיש ופעילות על-טבעית 3 על כוונתם לביים עיבוד קולנועי לספר "כנופיית המקלות בגלגלים".
הערות שוליים

↑  אחד מארבעת גיבורי הספר, ראו בהמשך
↑  AbbeyWeb: The Monkey Wrench Gang
↑  Jack Mormon - כינוי למי שנולד מורמוני, אבל התרחק מהדת
↑  ערן בן ימיני, "כנופיית המקלות בגלגלים" מאת אדוארד אבי - זעם כנגד המכונה, באתר הארץ, 16 ביוני 2010
↑  IMDb
כפר הנגיד

| --- | --- |
הכניסה לכפר הנגידהכניסה לכפר הנגיד
מדינה: ישראל ישראל
מחוז: המרכז
מועצה אזורית: גן רווה
גובה ממוצע: ‎20 מטר
תאריך ייסוד: 1949
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 1,226 תושבים
    - שינוי בגודל האוכלוסייה: ‎0.2% בשנה
 מפת מיקום  מפה דינמית   (למפת גוש דן מוגדלת) כפר הנגיד(למפת גוש דן רגילה) כפר הנגיד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר הנגיד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר הנגיד31°53′15″N 34°44′58″E﻿ / ﻿31.887619259132°N 34.7495211368183°E﻿ / 31.887619259132; 34.7495211368183  heמפת היישובים של מועצה אזורית גן רווה (in English: Gan Raveh Regional Council) באדום - כפר הנגיד בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10

כְּפַר הַנָּגיד הוא מושב עובדים במישור החוף הדרומי השוכן בין יבנה בדרום, רחובות במזרח ועיינות בצפון, בתחומי המועצה האזורית גן רווה.
נחל שורק עובר במושב.
היסטוריה

המושב הוקם בתחילת 1949 על ידי עולים מבולגריה שהתיישבו תחילה בבתי הכפר הערבי הנטוש אל-קובייבה (נכתב גם כ"קובבה"). באוקטובר 1949, החליטו רוב התושבים לעזוב את בתי הכפר, ולהקים בעזרת הסוכנות היהודית יישוב חדש, כ-2 ק"מ מערבה לקוביבה, בשם כפר הנגיד, על-שמו של שמואל הנגיד (מצביא, מדינאי, ומשורר שפעל בספרד, בתור הזהב של יהדות ספרד במאה ה-11), על חלק מאדמות הכפר הערבי הנטוש יבנא.
בשנות ה-90 של המאה ה-20 שינה המושב את אופיו, רבים מהתושבים הפסיקו לעסוק בחקלאות ובחלק גדול מהמשקים הוקמו מחסנים, משרדים ובתי מלאכה.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  עשרים ושבעה מושבים בכפרים נטושים, חרות, 30 במאי 1949
↑  כפר על שם שמואל הנגיד, הַבֹּקֶר, 25 באוקטובר 1949
↑  פרשת קובבה מחכה לפתרונות, זמנים, 25 באוקטובר 1953
↑  משק במושב כפר הנגיד, באתר גלובס, 19 בנובמבר 2000
| --- | --- |
בקרת זהויות :  NLI: 987007588271605171
לימפומה מפושטת של תאי B

| --- | --- |

צילום מיקרוסקופי של משטח צבוע של לימפומה מפושטת של תאי B
 תחום:  אונקולוגיה 
 טיפול:  איפוספאמיד  ריטוקסימאב  vorinostat  דקסמתזון  idelalisib  gemcitabine  nivolumab  פרדניזון  (RS)-lenalidomide  carboplatin  אטופוסיד  ציטוקסן  פילגרסטים  פרדניסולון  obinutuzumab  פגפילגרסטים  וינקריסטין  doxorubicin  venetoclax  ibrutinib  bortezomib  פרוקרבזין  אופאטומומאב  ציטרבין  מתוטרקסט  bendamustine  brentuximab vedotin  everolimus  HIV נגד לוקמיה 
 קישורים ומאגרי מידע
 eMedicine:  article/202969 
 MeSH:  D016403
 סיווגים
 ICD-10:  C83.3 
 ICD-11:  2A81 
 ICD-O:  Diffuse large B-cell lymphoma
 
לימפומה מפושטת של תאי B (באנגלית: Diffuse large B cell lymphoma, בראשי תיבות: DLBCL) מהווה את הסוג הנפוץ ביותר של לימפומה (סרטן הלימפה) שאינה לימפומת הודג'קין, וכוללת כ-40% מכלל הלימפומות של מבוגרים. לימפומה זו נחשבת ללימפומה אגרסיבית. הגיל החציוני להופעת המחלה הוא גיל 64, אולם היא מהווה עד 25% מכלל הלימפומות בגיל הילדות שאינן לימפומות מסוג הודג'קין. הפרוגנוזה הצפויה היא 46% שיעורי הישרדות לאחר 5 שנים. הגידול עצמו יכול לנבוע מקשרי לימפה, מתאים צנטרובלסטיים של מרכז נבט בקשר הלימפה, או מתאים גדולים אחרים בקשר הלימפה. עם זאת, הגידול יכול להימצא גם באזורים שהם מחוץ לקשרי הלימפה (גידול אקסטרא-נודאליים) כגון לימפומה בלבלב, במוח, בתפליט פלאורלי ועוד. האבחנה של הגידול נעשית באמצעות נטילת ביופסיה מהקשר עצמו. אצל מחצית מן החולים המחלה תאובחן בשלבים מוקדמים (שלב I-II) ואצל המחצית השנייה, המחלה תאובחן בשלבים מתקדמים (שלב III-IV).
סיווג

על פי מחקרים שבוצעו על תאי DLBCL, באנליזת DNA ניתן לאפיין שלוש תתי קבוצות של המחלה:
קבוצת תאים המבטאת גנים המאפיינים את מרכז הנבט, אשר נחשבת לתת קבוצה עם פרוגנוזה טובה יחסית.
קבוצת תאים שמבטאת גנים של תאי B משופעלים, עם פרוגנוזה פחות טובה מאשר הקבוצה הראשונה.
קבוצה שלישית, שהיא כנראה מסוג Primary mediastinal B-cell lymphoma.
ישנם מספר פגמים כרומוזומליים בגידול זה, כגון טרנסלוקציה בין כרומוזום 14 ל-18 (לרוב בעל פרוגנוזה גרועה) או טרנסלוקציה הכוללת את כרומוזום 3. האפיון ההיסטולוגי הוא של תאים גדולים עם גרעין גדול וגרעינונים, אשר נצבע חיובי ל-CD10 ול-CD5.
פרוגנוזה

המדד הפרוגנוסטי מבוסס על מדד IPI אשר כולל חמישה פרמטרים שכל אחד מהם מקנה נקודה:
גיל מעל 60
ann arbor stage שלישי או רביעי (מעורבות של מספר קשרי לימפה משני צידי הסרעפת או באתרים אקסטרא-נודאליים)
מעורבות אקסטרה-נודולרית ביותר מאתר אחד
יכולת גופנית לקויה המוגדרת על פי מדדים מקובלים (מדד ECOG או מדד קרנובסקי)
רמת אנזים LDH גבוהה
צבירה של עד נקודה אחת מצביעה על לימפומה בסיכון נמוך, וצבירה של 4-5 נקודות מעידה על לימפומה בסיכון גבוה. כאשר מתרגמים זאת לטיפול, המשמעות היא שככל שהניקוד גבוה יותר, כך התגובה לטיפול תהיה נמוכה יותר.
טיפול

הטיפול הסטנדרטי הוא מתן קומבינציה של תרופות כימותרפיות, הקרויות מישלב CHOP יחד עם ריטוקסימאב, הנקרא CHOP-R  (האות R מייצגת מתן טיפול מורחב הכולל ריטוקסימב). לרוב מקובל לתת 4 מחזורי טיפול ולבצע הערכה, ובמידת הצורך לתת מחזורי טיפול נוספים, בהתאם לשלב בו נמצאים במחלה (Stage). הסיכוי לתגובה טובה לטיפול תלוי במדד IPI שפותח במקור לחולים עם לימפומה מפושטת של תאי B בהתבסס על טיפול שקיבלו, המבוסס על טיפול ב-CHOP (ללא ריטוקסימב). כך נמצא, כי אצל חולים עם מדד הנע בין 0-1, השרידות ל-5 שנים היא מעל 70%, בעוד שאצל חולים עם מדד של 4-5, השרידות ל-5 שנים עומדת על 20%, כאשר הנוגדן Rituximab הביא לעלייה של 15% במספרים אלו.
מאחר שמדובר בלימפומה אגרסיבית, היא מחייבת טיפול מיידי באמצעות שילוב תרופות אלו, במספר מחזורי פעולה. אחוז ההישרדות של הטיפולים השונים הוא נמוך מעט מ-50% לאחר חמש שנים.
אם המחלה חוזרת לאחר טיפול כימותרפי, ניתן לשקול טיפול כימותרפיה קו שני, או, אצל חולים הצעירים מגיל 65, לבצע השתלת מח עצם.
לועניתיים

| לועניתיים |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: צינורותיים
משפחה:: לועניתיים
שם מדעי
 Scrophulariaceae ‏ז'יסייה, 1789
Scrophularia nodosa.
Alonsoa meridionalis.
Myoporum sandwicense.
Diascia cultivars.
Zaluzianskya villosa.
לוֹעָנִיתִיִּים (שם מדעי: Scrophulariaceae) היא משפחה גדולה של צמחים בעלי פרחים, מסדרת הצינוראים. השם המדעי והשם העברי של המשפחה נגזרים משם הסוג לוענית, אב הטיפוס (type genus) של המשפחה. משפחה זו מיוצגת על ידי צמחים רבים בצמחיית ארץ ישראל, ורבים מסוגיה משמשים כצמחי נוי.
תיאור המשפחה והשקפות סיסטמטיות שונות

באופן מסורתי נכללו במשפחה 275 סוגים ומעל 5,000 מינים, אולם מחקרים פילוגנטיים מולקולריים של השנים האחרונות הראו שהמשפחה במתכונת זו היא פוליפילטית, והעבירו סוגים רבים למשפחות אחרות, חלקן קיימות (לחכיים, עלקתיים) וחלקן חדשות. במתכונתה החדשה (Scrophulariaceae sensu stricto) המשפחה הצטמצמה מאוד בהשוואה למתכונת הישנה (Scrophulariaceae sensu lato).
בין הסוגים שהוצאו מהמשפחה ניתן למנות את לוע הארי, דיגיטליס, עפעפית, פשתנית, לועית, פאולוניה, ו-ורוניקה. לעומתם לבן-עלה, לוענית ובוצין נמנים עם הסוגים שנותרו במשפחה המצומצמת (והבודליה נוספה).
ערך זו עוסק במשפחת הלועניתיים במובנה המסורתי, משום שכך היא מופיעה במרבית המקורות הכתובים הקיימים. אין לראות בכך קביעה מדעית כלשהי, והדבר נעשה רק לצורך קלות הצגת המידע.